Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: szóló 2010. évi CLVIII. törvény 113. §-ában előírtak szerint kell eljárni. A felügyeleti díj
Paragraph Index: 105

(2) bekezdés szerint. A tábla 215 Pénzügyi műveletek egyéb bevételei és 224 Pénzügyi műveletek egyéb ráfordításai sorok alábontása: A 2151 és 2241 Függő és jövőbeni kötelezettségekhez kapcsolódó bevételek és ráfordítások a Hpt. 87/L. § (3) b) pontja szerinti bankgarancia- vagy kezesi biztosítási szerződés eredménye kivételével, amelyet bevétel esetén a 21423 sorban, ráfordítás esetén a 22223 sorban kell kimutatni. A 2152 és 2242 Pénzügyi eszközök realizált árfolyamnyeresége, -vesztesége sorokban realizált eredményként a befektetési eszköznek, tartós részesedésnek nem minősülő eszközök (zömében forgatási célú értékpapírok, követelések) értékesítésekor az eladási értéknek – lejáratkor, beváltáskor a névértéknek – a könyv szerinti értéket, de legfeljebb a törlesztésekkel csökkentett bekerülési értékét meghaladó része mutatható ki. A fennmaradó különbözetet értékvesztés visszaírásaként kell kimutatni. A 2153, 2154 és 2243, 2244 sorokban kell kimutatni a deviza- és valutaforgalomban, a többdevizás pénzügyi tranzakciókban realizált marzs (marge) és konverziós nyereséget és veszteséget, illetve a devizaeszközök és kötelezettségek forint árfolyamváltozásból adódó átértékelési különbözetének nyereségét, veszteségét. A 2155 és 2245 Értékelési különbözet sorokban a pénzügyi eszközök valós értékeléséből származó és eredménykimutatással szemben elszámolandó pozitív és negatív értékelési különbözeteket kell kimutatni. A 2156 és 2246 Egyéb sorokban a fentiekben nem nevesített eredménytételek szerepelnek a Szmt. 84. § (7) és 85. § (3) bekezdéseknek megfelelően. Ha a pénzügyi vállalkozás pénzforgalmi szolgáltatási és a kapcsolódó pénzügyi szolgáltatási tevékenység fedezetére származtatott ügyletet köt, az ügylet eredményét a fedezett alapügylettel azonos módon kell az eredménykimutatás megjeleníteni. Az egyéb üzemi tevékenység keretében kötött származtatott ügyletek kezelésére a számviteli szabályok az irányadók. 3 sor C. Szokásos vállalkozási eredmény Ez a sor a pénzforgalmi vállalkozás üzemi (üzleti) tevékenység eredményének és a pénzügyi műveletek eredményének összegét foglalja magában az Szmt. 70. § (2) bekezdésnek megfelelően. 4 sor D. Rendkívüli eredmény Itt kell közölni a számviteli szabályok szerint elszámolt, rendkívülinek minősített bevételeket [Szmt. 45. §, 86. § (3)–(5)] és ráfordításokat [Szmt. 33. §, 86.§ (6)–(9)]. Rendkívüli ráfordításként kell elszámolni a behajthatatlannak nem minősíthető – szerződésmódosítás alapján – elengedett saját, illetve vásárolt követelések összegét. A rendkívüli bevételek és ráfordítások között jelennek meg többek között az ellentételezés nélküli tartozásátvállalások, a térítés nélküli (visszaadási kötelezettség nélkül) eszköz átadások/átvételek, a gazdasági társaságba bevitt vagyontárgyak, a visszafizetési kötelezettség nélküli végleges pénzátadások [a 81. § (2) bekezdés c) pont kivételével] miatti eredmény elszámolások. 5 sor E. Adózás előtti eredmény Ez a sor tartalmazza a pénzforgalmi vállalkozás tevékenységből, működésből eredő összes, tárgyévben elszámolt bevétel, ráfordítás és költség egyenlegét, azaz a szokásos vállalkozási eredmény és a rendkívüli eredmény összegét. 6 sor Adófizetési kötelezettség (Év közben fizetett adóelőleg) Év közben e soron a ténylegesen befizetett társasági adóelőleg összegét kell szerepeltetni (függetlenül attól, hogy a hitelintézet a fizetett adóelőleget könyveiben hol tartja nyilván). Az év végére vonatkozó előzetes, még nem auditált jelentésekbe azt az adófizetési kötelezettséget kell beírni, amelynek – az előzetes számítások szerint – az éves beszámolóban szerepelnie kell. 7 sor F. Adózott eredmény A sor tartalmában csak a véglegesen auditált év végi jelentésben egyezik meg az Szmt.

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes